ArtKvart

Izložba „Splav koja pluta svemirom“ kolektiva IOCOSE u riječkoj Filodrammatici
2024-08-29 19:00 - 2024-09-19 19:00 (Europe/Zagreb) | Galerija Filodrammatica
Kolektiv IOCOSE osnovali su 2006. godine umjetnici Matteo Cremonesi, Filippo Cuttica, Davide Prati i Paolo Ruffino, s ciljem istraživanja načina na koje se priče o budućnosti tehnologije odražavaju na našu sadašnjost. Kroz poetsko i nadrealno čitanje mitova o napretku, skupina pronalazi nova tumačenja imaginarnih svjetova, ikonografije i retorike poznatih „predvodnika“ tehnološkog razvoja.

RADIONICA „DEGUSTACIJA DNK“ U GALERIJI NOVO
2024-08-29 18:00 - 20:00 | Galerija Novo, Pula
U sklopu „Summer Sessions“ umjetničkog rezidencijalnog programa u udruzi Metamedij i galeriji Novo, umjetnica Laura Rodriguez istražuje različite oblike percepcije svakodnevnih objekata u našoj hrani. Tijekom ove radionice, polaznici će okusiti priče o rajčicama koje izvorno potječu iz Meksika. Budući da je rajčica vrlo tehnologizirana biljka u industriji, tijekom ove radionice polaznici će naučiti kako ekstrahirati DNK iz voćaka protokolom iz kućne radinosti te kako zadržati njihovu esenciju u jestivim sferama.
Za sudjelovanje je potrebno prijaviti se na e-mail: novogallery.info@gmail.com. Broj mjesta je ograničen na 7-10 sudionika, neovisno o njihovoj dobi i predznanju, a predviđeno trajanje radionice je 90 minuta. Radni jezik radionice je engleski.

Stručno vodstvo izložbom „Drugost“ u Galeriji Kortil
2024-08-29 18:00 - 19:00 | Galerija Kortil
Izložba se kroz odabir radova vodećih autorica i autora bavi konceptom „drugosti“, nudeći novu perspektivu i neka od mogućih tumačenja izloženih djela nastalih u periodu od druge polovice 19. stoljeća na ovamo. Među ostalim predstavljeni su radovi Miroslava Kraljevića, Vlahe Bukovca, Milivoja Uzelca, Vere Fisher, Josipa Račića, Vlaste Delimar, Naste Rojc i Ksenije Kantoci, pritom nastojeći dati prostor umjetnosti i autorima/cama koji su povijesno marginalizirani, potičući inkluzivniji dijalog o složenosti identiteta, (re)prezentacije i dinamike moći u svijetu umjetnosti.
Standardna cijena ulaznice izložbe je 4 eura te 2 eura za djecu i mlade, studente, umirovljenike te članove HKD kluba, dok je ulaz besplatan za djecu do 7 godina, osobe s invaliditetom i njihovu pratnju, članove strukovnih udruženja, novinare i turističke vodice, uz posebne pogodnosti za grupne posjete te učenike i studente likovnih usmjerenja.

Galerija Laurus: Ana Požar Piplica, „Vrijeme koje dolazi“
2024-08-29 - 2024-09-21 | Galerija Laurus, Lovran
Ana Požar Piplica predstavlja najnoviju seriju radova u vosku, započetu još 1999. godine. Ovaj put, prema riječima autorice, koristi starinsku odjeću i plahte u kojima je proteklo vrijeme ostavilo svoj otisak, a naknadno utopljeni u vosak, oni postaju artefakti koji govore o vremenu koje dolazi.
Otvorenje izložbe je u 20 sati.

JAZZ U LAPIDARIJU: IVORY COLLECTIVE
2024-08-28 21:00 - 23:00 | Lapidarij Zavičajnog muzeja Poreštine
Sastav se sastoji od Vitana Logara na bubnjevima, Giovannija Nevyjela na trubi, Giacoma Ieracija na bas-gitari i Ivora Lakića na klavijaturama.
Ivory Collective kombinira fizičku i intelektualnu glazbu, istražujući prostor između hip-hop vibracija i melodičnog jazza s neobičnim ritmovima. Inspirirani britanskim jazzom s daškom balkanskog zvuka, njihova glazba pronalazi put do široke publike ljubitelja glazbe.

20. ČANSONFEST: „100 KOLURI – BOJE I MIOMIRISI MEDITERANA“
2024-08-28 20:00 - 2024-09-06 21:00 | Galerija Trojica, Kastav
„ČAnsonfest“ u suradnji s Udrugom Kastafsko kulturno leto, u prigodi svog jubilarnog dvadesetog izdanja, poziva na otvorenje međunarodne tematske likovne izložbe „100 koluri – boje i miomirisi Mediterana“ galerije Brešan iz Splita.
Sudjeluje osamnaest likovnih umjetnika iz Italije i Hrvatske, a svoje radove izlažu: Željko Bubalo (Split), Jagor Bučan (Zagreb), Daniel Butala (Karlovac), Alfred De Locatelli (Milano), Mirta Diminić (Venecija/Labin), Saša Jantolek (Kastav), Vuk Jevremović (Jelsa), Gordana Kovačić (Varaždin), Ivan Kožarić (Zagreb), Tihomir Lončar (Zagreb), Ivana Miloglav (Dubrovnik), Igor Modrić (Zagreb), Krešimir Nikšić (Zagreb), Dalibor Parać (Zagreb), Zlatko Prica (Zagreb), Diana Šimek (Zagreb), Miroslav Tomasović (Omiš), Nevena Živić (Rijeka).
Izložba se može razgledati svakim danom do 6. rujna, od 18 do 21 sat.

Promenadni koncert klapa „Intriga“ i „Rašketa“
2024-08-27 20:30 - 23:30 | obala, Punat

OTVORENJE IZLOŽBE „CARPATHIA – PONOS GRADA RIJEKE“
2024-08-27 11:00 - 2024-09-10 12:00 | postamenti Grada Rijeke, Korzo
Carpathia je brod koji je spašavao brodolomce s Titanica, a posadu Carpathie činila su i 84 Istrijana i Primoraca.
Izložbu su pripremili Udruga pomorskih kapetana sjevernog Jadrana „Kraljica mora“ Rijeka, Udruga Titanic 100 – Bratina i umjetnik Nevenko Žunić uz pokroviteljstvo Grada Rijeke.

22. LIBURNIA FILM FESTIVAL
2024-08-27 - 2024-08-31 | Opatija
Program: 22. Liburnia Film Festival.
Kako biste gledali filmove na Maloj ljetnoj pozornici za svih pet dana ćete trebati izdvojiti 12 eura, a za samo jedan dan 4 eura. Ulaznice se mogu nabaviti putem online sustava ili na blagajni na ulazu u Malu ljetnu pozornicu.

Pajol Open 2024.
2024-08-27 | Beach bar Pajol
Okupljanje ljubitelja stolnog tenisa.

Dino Ivelja kvartet
2024-08-26 20:30 - 23:30 | Mala placa, Šilo

SAMO NEBO NAM JE GRANICA: RADIONICA ZA FILMONAUTE STARIJE OD 54 GODINE
2024-08-26 10:00 - 2024-08-30 16:00 | Gradska knjižnica Rijeka, Viktora cara Emina, Rijeka, 51000
Polaznici ove radionice imat će priliku upoznati sve faze filmskog procesa, uključujući snimanje slike, zvuka, redateljski posao i pisanje scenarija, ali i mnogo više.

Sudjelovanje na radionici je potpuno besplatno, ali je prisustvo obavezno tijekom svih 5 dana trajanja. Za polaznike će biti osiguran topli obrok, a broj sudionika ograničen je na 15!

Prijave se primaju ovdje.

Grupa Vigor / Bartoja koncert
2024-08-25 21:00 - 23:30 | Trg Hrvatskih branitelja, Čavle
Ulaz slobodan.

Ljetna škola pisanja i Festival kreativnog pisanja u Dvorcu Stara Sušica
2024-08-25 - 2024-09-01 | Dvorac Stara Sušica
Radionica „Priče u fotografiji“ s Antoniom Stipinovićem idealan je izbor za upoznavanje s osnovama umjetničke fotografije, razvijanje kreativnog izraza kroz fotografiju te povezivanje fotografije s pisanjem i književnim izražavanjem.
Radionica „Tekst u formi“ s Davorom Mandićem pruža odgovore na pitanja poput odabira književne forme, procjene kvalitete napisanog teksta te početničkih koraka u pisanju.
Radionica „Kratke priče“ sa Želimirom Perišem balansira između tehničkog pristupa pisanju i umjetničke inspiracije, približavajući polaznicima tehnike pisanja i snagu jezične magije.
Frida Šarar vodit će radionicu „Poezije“, koja se fokusira na poeziju kao način života i pogled na svijet, ističući kako pjesnik vidi poeziju u svim pojavama svijeta i daje im posebna značenja.
Prijave se odvijaju putem e-maila: skolapisanja@cekape.com, info@cekape.com.
Cijena Ljetne škole pisanja je 630€, a studenti, umirovljenici i nezaposleni imaju popust od 5%.
Plaćanje se obavlja na sljedeći način: 50% nakon potpisa ugovora za upis, a ostatak najkasnije tjedan dana prije početka Ljetne škole pisanja.

Mauro Staraj & La banda / Bartoja koncert
2024-08-24 21:00 - 23:30 | Trg Hrvatskih branitelja, Čavle
Ulaz je besplatan.

Goran Karan na Trsatskoj gradini
2024-08-24 20:30 - 23:30 | Trsat
Ulaznice su dostupne na sljedećoj poveznici.

Galerija Novo: Što je bioart?
2024-08-24 20:00 - 22:00 | Galerija Novo, Pula
Javno predavanje multimedijske umjetnice Laure Rodriguez pod naslovom „Što je bioart?“
Laura Elidedt Rodriguez multimedijska je umjetnica i kustosica koja živi u Nizozemskoj te koja u svojem radu spaja umjetnost, znanost i edukaciju. Kroz svoje znanje stečeno na preddiplomskom studiju biotehnološkog inženjeringa, diplomskom studiju molekularne biologije te dodatnom diplomskom iz umjetnosti i znanosti, istražuje poveznice između živućih organizama i tehnološkog svijeta razotkrivajući skrivene odnose, empatiju i njihovo međusobno srodstvo. U radovima implementira folklor Meksika te posthumanističku filozofiju s novim medijima i spekulativnim dizajnom. Godine 2021. bila je nagrađena i Kuryokhin nagradom u kategoriji umjetnosti i znanosti.

XVI. SEVERINSKA VEČER
2024-08-24 16:00 - 23:30 | Severin na Kupi, dvorac Zrinski-Frankopan
– bogata ponuda lokalnih proizvoda, rukotvorina i tradicionalnih delicija.
– impresivni mimohodi povijesnih postrojbi iz cijele Hrvatske te Bosne i Hercegovine
– uprizorenje povijesnog mačevalačkog turnira plesno-scenski nastup s konjima
– raznolik program koji uključuje folklorne nastupe, glazbu i druge oblike umjetničkog izraza
– otvorenje izložbe “30 godina Oblikovne likovne radionice Plemenitaš”

BOJ - biciklom oko Lokvarskog jezera
2024-08-24 10:30 - 14:00
Vožnja brdskim biciklima od 20 km s 550 m visinske razlike oko Lokvarskog jezera (start: kuća čuvara brane – desno od brane). ️Startnina 15€. Ručak i voda uključen u startninu dok se ostala pića plaćaju.

„Bajkoteka“ u Brodu na Kupi
2024-08-24 10:00 - 12:00, 2024-08-23 10:00 - 12:00 | Kaštel Zrinski, Brod na Kupi
U Kaštelu Zrinskih u Brodu na Kupi bit će predstavljen projekt „Ivica i Marica u Kaštelu Zrinskih u Brodu na Kupi – što smo to mrvili po šumi?“, nakon čega slijedi čitanje bajke.
Projekt se nastavlja autoričinim kreativnim i edukativnim radionicama za djecu predškolskog i osnovnoškolskog uzrasta koje će se održati 23. i 24. kolovoza od 10 do 11:30 sati u Kaštelu u Brodu na Kupi.

37. „Mandrać“ u Voloskom
2024-08-24 - 2024-08-25 | Volosko
Međunarodni likovni (slikarski) natječaj.

Manifestacija „Rika Fest“
2024-08-24 | Park Kralja Tomislava Delnice
2. državno prvenstvo u oponašanju rike jelena, 26. smotra lovačkih rogista i pjevačkih zborova,natjecanje u kuhanju lovačkog kotlića uz poznatog kuhara Tomislava Špićeka, revija lovačkih pasa te prezentacija sokolarenja.Za zabavu tokom dana pobrinut će se grupa Promili, a večernji koncert održat će Klapa Iskon.

63. KONCERTI U EUFRAZIJANI: RHAPSODY GUITAR (gitare / guitars)
2024-08-23 21:00 - 23:00 | Eufrazijeva bazilika, Poreč
Koncert u sklopu Ljetne škole gitare.
Ulaznica iznosi 10 eura.

Riječka Zvečka
2024-08-23 20:00 - 2024-08-24 20:00 | igralište, Boćarski dom Podvežica
Letu Štuke, Savršeni Marginalci, i M.O.R.T. nastupit će 23. kolovoza, dok će Buč Kesidi, IDEM, i Ministranti nastupiti dan kasnije, 24. kolovoza.
Ulaznice: sustav Entrio i Dallas Music Shop. Pretprodajna cijena dnevne ulaznice iznosi 20 eura, dok će za ulaznicu na dane održavanja koncerata trebati izdvojiti 25 eura.

Kino pod zvijezdama na Kantridi: „Ljeto kada sam naučila letjeti“
2024-08-23 20:00 - 23:00 | na platou ispod sportske dvorane 3. Maj
Inkluzivni program udruge Filmaktiv – „Film svima“, projekcija filma „Ljeto kada sam naučila letjeti“, redatelja Radivoja Andrića, ovjenčanog nagradom za najbolji europski film na međunarodnom filmskom festivalu „BUFF“ u Švedskoj. Film je prilagođen osobama oštećena vida i sluha u sklopu „Film svima 2023“.
Ulaz slobodan.

Izložba „Crteži“ autora Nenada Jalšovca
2024-08-23 08:00 - 2024-09-12 17:00 | Galerija Decumanus, Krk
U kontrapunktu 10: Izložbom autora Nenada Jalšovca otpočelo je jubilarno izdanje krčke likovno-teorijske inicijative.
Poveznica na katalog je sljedeća.
Postav je moguće razgledati svakim danom (izuzev nedjelje) od 10 do 12 te od 19 do 21 sat, odnosno uz prethodnu najavu organizatoru telefonom na: 051 220 041 ili mailom na: kultura@gradkrk.net.

Bartoja 2024.
2024-08-23 - 2024-08-25 | Čavle, Rijeka
U petak, 23. kolovoza, održava se „Slikanje i vino“ (detalji na Facebooku). U subotu, 24. kolovoza, nakon mise i Bartojskog kotlića, u 21 sat koncert će održati Mauro Staraj & La Banda na Trgu hrvatskih branitelja. U nedjelju, 25.kolovoza, od 18 sati dječji Bartoja party, a u 21 sat koncert grupe VIGOR.

Festival eksperimentalne i jazz glazbe „ŠTIKLA“
2024-08-22 21:00 - 2024-08-24 23:30 | Morski Prasac

Slučajno kino: „Dan oslobođenja“ u vrtu „Malog Rocka“
2024-08-22 21:00 - 23:00 | caffe bar Mali Rock, Derenčinova 9
Dokumentarni film „Dan oslobođenja”, redatelja Mortena Traavika i Ugisa Oltea (Latvija, Norveška, 2016, 100′), o fascinantnom kulturnom događaju – koncertu slovenske kultne grupe Laibach u glavnom gradu Sjeverne Koreje, Pjongjangu, održanom 2015. godine.
Ulaz slobodan.
